The Karate Kid

:*Iste articlo ye sobre una cinta estausunidense de cine de drama d'artes marcials de 1984; ta la franquicia chenerada por a cinta se veiga *'The Karate Kid (franquicia)***.

***The Karate Kid*** (títol orichinal en [[Idioma anglés|anglés]], en [[Idioma aragonés|aragonés]] ***O zagal de karate***, estrenada en [[Aragón]] con o títol en [[Idioma castellano|castellano]] de ***Karate Kid, el momento de la verdad***, en aragonés ***Karate Kid, o momento d'a verdat**') ye una cinta de cine estausunidense de cine de drama d'artes marcials estrenada l'anyo 1984, dirichida por John G. Avildsen seguntes un guión orichinal de Robert Mark Kamen, con una banda sonora orichinal de Bill Conti, una dirección de fotografía de James Crabe, una producción cinematografica de Jerry Weintraub ta las productoras *[[Delphi II Productions]]* y *[[Jerry Weintraub Productions]]* y con un elenco d'o cual fan parte, entre d'atros actors, Ralph Macchio, Pat Morita, William Zabka, Elisabeth Shue, Martin Kove, Randee Heller, Chad McQueen, Ron Thomas, Tony O'Dell, Rob Garrison y Pat E. Johnson.

*Daniel LaRusso* ye un choven de 17 anyadas que vive con su mai en Newark (Nueva Jersey) pero ista se treslada a treballar a Los Angeles en California. *Daniel* troba bels problemas con bels companyeros d'o suyo instituto pero encara mas cuan amanixe un intrés mutuo con *Ali Mills*, una polida mesacha animadora d'os esportes. L'antigo novio d'a mesacha, *Johnny Lawrence*, ye cinturón negro de karate y lidera una colla de practicants d'ixe esporte que perteneixen a lo dojo *Cobra Kai*, y s'adedica a perseguir a *Daniel*. Ble día, cuan l'han encorralau, lo salva lo *sinyor Miyagi*, que da codillo con facilidat a los atacants. *Miyagi* ye nativo d'Okinawa y como *Daniel* ve que conoixe bien o karate, li demana que sía lo suyo entrenador. Tanimientres, as clases de karate no son como *Daniel* contaba, encara que son bien efectivas. Y ta conseguir que dixen tranquilo a *Daniel*, *Miyagi* l'inscribe en un campionato de karate, a on habrá de luitar contra los miembros d'o *Cobra Kai*.

Ye una cinta que dio orichen a una franquicia cinematografica, *[[The Karate Kid (franquicia)]]*, protagonizada por Ralph Macchio y Pat Morita, y que continó con *[[The Karate Kid Part II]]* (1986, John G. Avildsen), *[[The Karate Kid Part III]]* (1989, John G. Avildsen) y *[[The Next Karate Kid]]* (1994, Christopher Cain), encara que en ista zaguera cinta no partecipó Ralph Macchio. S'ambienta en a suya epoca actual (1984) en Newark (Nueva Jersey) y Los Angeles (California) y las suyas escenas se rodoron en Agoura Hills, Calabasas, Los Angeles, Malibu, Norwalk y Westlake Village (California), Harrison (Nueva Jersey) y Phoenix, Sedona y atros puestos d'Arizona.

*The Karate Kid* ye una cinta que ha recibiu bels premios y nominacions, en destacando una nominación a los Premios Oscar (Millor Actor Segundario) en a suya 57<sup>ena</sup> edición y una nominación a los Premios Globos d'Oro (Millor Actor Segundario) en a suya 42<sup>ena</sup> edición.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos
*  ''The Karate Kid'' en Internet Movie Database.
*  ''The Karate Kid'' en TCM Movie.
*  ''The Karate Kid'' en Box Office Mojo.
*  ''The Karate Kid'' en Rotten Tomatoes.